Kirjapaino
Niinkun tähti taivahalla
 Kirkkahasti valaisee,
 Niin kirjapaino, valollansa,
 Eksyneitä ohjaisee
 Harha-tieltä oikialla
 Tämän mailman matkahalla.

 Eihän muinan Suomessamme
 Ollut yhtään kirjaista:
 Jolloin esivanhempamme
 Elit sokeudessa:*)
 Julmain Paavein vallan alla
 Ja myös niitten ohjaamalla.

 Uskon-oppi puhtahasti
 Levitetään kirjoissa;
 Ja kaikki tieteet ihanasti
 Ylöspäin on kasvava
 Kallihissa Suomessamme,
 Jota aina rakastamme.

 Kirjapaino sivistystä
 Paljon edes-auttelee;
 Ja sen kasvin hedelmistä
 Pahat tavat muuttunee
 Parhaammiksi, joukossamme,
 Jos me hyvää noudatamme.

 Guttenbergin**) keino suuri,
 Ansaitseepi arvonsa;
 Kuka taitaa oikeen juuri,
 Kaikki hyvät mainita,
 Kuin se keino edes-auttaa,
 Kallein hedelmäinsa kautta!

[I]–s[a] –k H[irvone]––n.

*) Vaikka jo 12:sta vuosisadalla kristin-oppi tuotiin Suomeen, niin vasta 16:sta vuosisadalla ensimäinen kirja Suomenkielellä painettiin, jolla ajalla kansa sai tytyä siihen mitä Munkit saarnasivat. Tekiän muistutus.

**) Tämä saksalainen mies on mainion kirjapaino-keinon keksinyt. Joka tästä miehestä ja kirjapainon keksinnöstä tahtoo laveampia tietoja, saapi niitä suomalaisesta kirjasta, nimellä: Pääskyisen Pakinat, Kuopiossa painettu v. 1857, jossa kirjassa on paljo muitakin hyödyllisiä ja huvittavaisia lukuja. Toimittajan muistutus.

Lähde: Sanomia Turusta 24.5.1859.

Isak Hirvonen
Laulut
Runot
Sanomia Turusta
1859